ועדת העבודה והרווחה, כנסת 25, פרוטוקול מספר 42, 2023-05-11 00:00

ישראל אייכלר: רבותיי, אנחנו פותחים את ישיבת ועדת העבודה והרווחה

ישראל אייכלר:  על סדר היום סעיפים 32 ו-33, עדכוני הגמלה לגמלאי דירוג המחקר הביטחוני

ישראל אייכלר:  מי מטעם האוצר רוצה להציג את הצעת החוק?      

עדי פרנקפורטר ישראלי: עדי ממשרד האוצר

עדי פרנקפורטר ישראלי:  הצעת החוק באה למנוע הצמדה כפולה לגמלה של פורשי דירוג המחקר בצה"ל

עדי פרנקפורטר ישראלי:  זה לקונה בחוק שקרתה בעקבות איזשהו שינוי בשיטת ההצמדה של הגמלאים באופן כללי, כשלקיזוז הזה לא צורפו גמלאי דירוג המחקר, ואת זה אנחנו באים לתקן היום

ישראל אייכלר: תודה רבה

ישראל אייכלר:      חברת הכנסת לזימי ביקשה לדבר

ישראל אייכלר:  בבקשה

נעמה לזימי: כבוד יו"ר הוועדה, כמו שגם אמרתי - - -      

ישראל אייכלר: היית בדיון הקודם?     

נעמה לזימי: בדיון הקודם

ישראל אייכלר: ודיברת, אז אני נותן לך עוד פעם לדבר, אבל בעיקרון אנחנו ניגשים להצבעה

נעמה לזימי: תודה יו"ר הוועדה

נעמה לזימי:  אני כן רוצה להגיד מה שקרה כי חשוב להבהיר את המחטף שעושים פה

נעמה לזימי:  בדיון הפיצולים שהיה לרפורמות בוועדת הכנסת, עקב חוות דעת מאוד חריגה של היועצת המשפטית לכנסת הצלחנו בלחץ באמת מאסיבי להוציא את הרפורמה הזו מחוק ההסדרים

נעמה לזימי:  מבחינתי הטיעון המרכזי גם להוציא את זה, מעבר לאי צדק, עוול, לא עוול, אסור שחוק הסדרים ישמש באמת ככלי לעקיפת פסיקת בית משפט

נעמה לזימי:  אין מה להגיד את גודל המחטף שנעשה פה והשימוש בכנסת בצורה נלוזה ביותר

נעמה לזימי:  על אחת כמה וכמה שמדובר בתנאים סוציאליים, בהסדרים סוציאליים, זה עוד יותר חמור בעיניי

נעמה לזימי:       אמרתי, יו"ר הוועדה, שגם אם סבורים פה אנשי האוצר שיש כאן משהו שהוא לא נכון וצריך לבאר אותו ולתקן אותו, ממש לא ככה

נעמה לזימי:  יש פסיקת בית משפט ממש ברורה

נעמה לזימי:  זה גמלאי מחקר של צה"ל שאנחנו פוגעים בהם דרך חוק הסדרים במחטף, ודרך הרוויזיות החזירו את זה כשהלכנו הביתה ב-00:00 בלילה, יוראי ואני

נעמה לזימי:  החזירו את זה במחטף

נעמה לזימי:  זה דבר שלא נהוג ולא מקובל

נעמה לזימי:  עשיתם פה משהו שלא ייעשה

נעמה לזימי:       חוות הדעת המשפטית, אחת החריגות שהיו על הרפורמות

נעמה לזימי:  כולן פה מהנהנות בצדק

נעמה לזימי:  זה לא יתכן

נעמה לזימי:  לא יודעת מה הבטיחו, למי הבטיחו כדי להעביר את זה, אבל הסחר מכר הזה של האוצר שגם כופה את דעתו באמת מוגזם

נעמה לזימי:      אני גם רוצה להגיד לכל אנשי גמלאי צה"ל, אני אתכם לכל עתירה שלא תהיה

נעמה לזימי:  אני מתביישת שזה קורה פה היום

נעמה לזימי:  אנחנו חגגנו לרגע כשזה יצא, כי לא יכול להיות שישתמשו בחוק הסדרים באופן כזה מבזה, ואני מתביישת שככה המקום הזה עושה את הדבר הזה הלא חוקי, הלא מוסרי, הלא הגיוני, נגד כל חוות דעת שישנה

נעמה לזימי:  אם אני יכולה להצטרף לכל עתירה כצד כלשהו או מה שצריך לעשות, אני רוצה להיות חלק מזה

נעמה לזימי:  אני באמת מתביישת שזה קורה פה, ואני מצטערת בשם המקום הזה גם על המשמעת הקואליציונית שהופכת את כולם לחותמת גומי ובובות, באמת

נעמה לזימי:  אנחנו לא היינו ככה

נעמה לזימי:  אני ואפרת איימנו לא להצביע על רפורמה שלמה של גיל פרישה אם לא יגיעו איתנו להסדרים

נעמה לזימי:  אני מתביישת

ישראל אייכלר: תודה רבה חברת הכנסת לזימי

ישראל אייכלר:      חבר הכנסת מאיר כהן, בבקשה

מאיר כהן: אדוני היושב-ראש, אני רוצה להגיד כמה מילים

מאיר כהן:  תראה, חוק ההסדרים, כבר כמה שנים כולם חוטאים בחוק הנורא הזה

מאיר כהן:  הוא חוק נורא

מאיר כהן:  מי שמכיר את ההיסטוריה שלו, הוא התחיל איפשהו באיזה מקום כניסיון לאגום כמה חוקים, להוציא אותם מספר התקציב ובחופזה להעביר את זה, אז כל אחד מאיתנו, יש לו חלק בדבר האיום ונורא הזה

מאיר כהן:      גם הייתי בדיון של קרן הארנונה של הרשויות המקומיות

מאיר כהן:  זה כאילו והפעם פקידי האוצר שהם אנשים טובים, פעמיים הייתי שר ואני מכיר אותם, אבל כל שנה הם מנסים לקחת את כל תאוותם, לשים אותה על השולחן ולראות מי השר שיפול ברשתם, והנה מצאו להם שר אוצר שכולנו חשבנו שהוא באמת קשוב לרחשי הציבור, ואם לא, אז לחוק, והוא עושה בדיוק ההיפך גם בקרן הארנונה וגם בדבר המביש הזה

מאיר כהן:  זה באמת לא הוגן

מאיר כהן:       אני שומע גם חברי כנסת מהליכוד שאומרים לי, מאיר, אנחנו מתגרדים באי נוחות עם הדבר הזה

מאיר כהן:  אני יודע שחלק מהאנשים באים ואומרים, אלה גמלאי צה"ל ויש להם משכורות שמנות

מאיר כהן:  אנחנו, לא מעניין אותנו מה יש להם

מאיר כהן:  מעניין אותנו שיש החלטה שקיבלה תוקף מבית המשפט

מאיר כהן:  חוק ההסדרים, חבריי מהאוצר, לא אמור להכניס שרצים לתוך המקום הזה

מאיר כהן:  זה שרץ

מאיר כהן:  אסור דבר כזה

מאיר כהן:  המסוכן בזה, אדוני היושב-ראש, ובזה אני מסיים, שזה יכול להיות תקדים לדברים

מאיר כהן:  תתחלף ממשלה ודברים שאתם השגתם ודברים שכולנו השיגו, יבוא מישה ואחר ויגיד, אתם יודעים מה? אני מכניס את זה למרות החלטות בית משפט, למרות החלטות חוקיות

מאיר כהן:  למרות החלטות של הכנסת יש לי הזדמנות פז וזה חוק ההסדרים, לכן אנחנו נתנגד בכל כוחנו

מאיר כהן:       אני מכיר את יושרך אדוני ואת הפשטות שבה אתה מנהל את העניין הזה, ומבקש שזה יהיה על פי חוק

מאיר כהן:  אני מבקש שגם אתה, אל תדון בדבר הזה

מאיר כהן:  תודיע לשר האוצר שזה יוצא החוצה מהחוק

מאיר כהן:  שישבו וידונו

מאיר כהן:  תודה

ישראל אייכלר: תודה רבה

ישראל אייכלר:      חברת הכנסת אפרת רייטן

אפרת רייטן: תודה רבה אדוני היו"ר

אפרת רייטן:  אני רוצה להקריא לך כמה דברים בהמשך לדבריו של חברי מאיר כהן

אפרת רייטן:  "חוק ההסדרים", אומרת השופטת דליה דורנר לשעבר, "אין ביקורת פרלמנטרית ראויה על חוק ההסדרים מאחר שהוא מאושר במהירות כה רבה

אפרת רייטן:  השאלה האם אני כבית משפט יכולה לומר לכנסת שהיא קיבלה את חוק ההסדרים בדיון טכני ולא מהותי, שנעשה בחופזה ובאופן לא רציני ולא ראוי בוועדת הכספים, ולכן החוק הזה איננו חוקתי, זאת שאלה כבדה ורצינית ואין לי תשובה"

אפרת רייטן:  גם היועצת המשפטית לכנסת ב-2006, נורית אלשטיין כתבה: "הממשלה עושה בחוק שימוש מניפולטיבי כמכבש ריכוזי כמעט רודני שמשתק את עבודת הכנסת

אפרת רייטן:  קל וחומר שנעשה כאן שימוש בכלי שנועד לשעת חירום בעתות שגרה

אפרת רייטן:  הממשלה שנותנת לעצמה את החופש לתכנן את השינויים המבניים בפרק זמן בלתי מוגבל איננה יכולה לאלץ את הכנסת לאשר אותן בסד הזמנים הקצר של חודשיים לכל היותר

אפרת רייטן:  זה לא רציני וגם לא הליך חקיקה כראוי"

אפרת רייטן:       יש עוד הרבה פסקי דין וביקורת של היועצות המשפטיות של הכנסת, שסליחה על הביטוי, אני יודעת שהן מתגרדות מאוד כשמעבירים כאן חוקי הסדרים בהליך כל כך מהיר, על אחת כמה וכמה שמדובר כאן באמת באחד החוקים שכולנו מרגישים, ואני יודעת אדוני שגם אתה מרגיש לא נוח

אפרת רייטן:  שמענו כאן את הדיון הקודם

אפרת רייטן:  שמענו את הצדדים

אפרת רייטן:  שמענו את האנשים שנלחמו שנים, ואתה יודע מה? אני אפילו חושבת לא רק על הזמן שחלף, אפילו על הכסף שהם הוציאו

אפרת רייטן:  הוציאו כסף לעורכי דין

אפרת רייטן:  שילמו הרבה מאוד כסף

אפרת רייטן:  היו הליכים שנמשכו שנים

אפרת רייטן:  ניצחו בהם

אפרת רייטן:  אמרו, מעולה, ניצחנו, מבחינתנו מאחורינו, והנה באה הכנסת החצופה הזאת שבעצם היום היא הזרוע של משרד האוצר, ובאה ואומרת, אני מוחקת את הכול, אני לא רואה את האנשים, אבל אני גם לא רואה את הכנסת ואת היועצים המשפטים

אפרת רייטן:      מה שמספרת נעמה על מה שקרה עם הפיצול הוא עוד מוסיף חטא על פשע על מה שאנחנו מדברים כאן, כי כן אפשר

אפרת רייטן:  אני יודעת שזה קשה לעמוד נגד המשמעת הקואליציונית, אבל אני אתן לך דוגמה אצלנו כשאנחנו שנה שעברה, הגיע אלינו חוק ההסדרים, הקואליציה פיצלה משם דברים כמו למשל הרפורמה של החקלאות

אפרת רייטן:  פיצלנו כי אמרנו, לא יתכן שדבר כזה נגמור ביומיים

אפרת רייטן:  גם כנ"ל כמו שהזכירה נעמה, הרפורמה בהעלאת גיל הפרישה לנשים

אפרת רייטן:  ישבנו אצל שר האוצר ליברמן דאז

אפרת רייטן:  במשך שני לילות שלמים לא קמנו מהשולחן של הדיונים עד שלא קיבלנו 800 או 900 מיליון שקל בשביל הפיצויים, ולא 30 מיליון ולא 20 מיליון

נעמה לזימי: יותר מ-900

אפרת רייטן: אני לא זוכרת בדיוק את הסכום

ישראל אייכלר: פיצויים למי?     

אפרת רייטן: לנשים שעלולות להינזק בגלל העלאת גיל הפרישה

אפרת רייטן:  עד שלא קיבלנו את המאות מיליונים האלה וידענו איך זה גם הולך להגיע, וכולל פיקוח והנגשה, לא עזבנו אותם, והיינו באותו צד

אפרת רייטן:  היינו בקואליציה

אפרת רייטן:  לא רצינו להקשות כי ידענו שמדובר בעוול, ולכן אני מבינה את מצבך המורכב ואני פונה אליך בכל זאת לעשות כל מאמץ כדי שהדבר הזה לא יתקבל ככה כפי שהוא מובא לכאן

אפרת רייטן:       לא בכדי חברת הכנסת טלי גוטליב שישבה כאן כל היום וצעקה על כל דבר, עכשיו נשארת פה

אפרת רייטן:  את הולכת להצביע?     

טלי גוטליב: ממש לא

אפרת רייטן: למה את לא מצביעה?     

טלי גוטליב: אני אזכיר לך שכשאנחנו הבאנו למליאה את החוק של שלילת זכויות ממחבלים, יצאתם מהמליאה

טלי גוטליב:  אני אומרת לך שאני גוזרת על עצמי משמעת קואליציונית ולכן חברתי - - -      

אפרת רייטן: את הולכת לפגוע ואת מודה שמבחינתך החוק הזה הוא לא לעניין

אפרת רייטן:  תודי שאת נגד

טלי גוטליב: רייטן, עדיף לך לזכור, בשם שלי לא משתמשים

אפרת רייטן: מותר לי להגיד מה שאני רוצה ואת מתביישת

טלי גוטליב: להיפך, אני נגד אבל אני בעד הממשלה האדירה שלי

אפרת רייטן: אז את בעד הממשלה ונגד הציבור

אפרת רייטן:  את מוכנה למכור את הציבור ואת הזכויות של האנשים בעד הממשלה המושחתת שלכם

אפרת רייטן:  הנה יצא עכשיו השרץ

אפרת רייטן:  את יודעת מה? זה פשוט נורא

אפרת רייטן:  פשוט מזעזע

אפרת רייטן:  ממשלה פאשיסטית וקיצונית

ישראל אייכלר: תודה רבה

נעמה לזימי: איימנו לא להצביע על חוק ההסדרים בגלל גיל הפרישה

נעמה לזימי:  החרמנו הצבעות על הרפורמה בחקלאות

אפרת רייטן: בואו ניקח שיעורים מעו"ד טלי גוטליב עם הקריירה המפוארת של להציל ולסנגר על אנסים

טלי גוטליב: זה מותר

אפרת רייטן: אה, זה מותר

טלי גוטליב: תרשמי בפנייך את מה שאמרתי לך ביום הראשון

טלי גוטליב:  כשהייתי סניגורית מעולה, אני אהיה פרלמנטרית מעולה ואני אתקע לכם פה עצם בגרון

אפרת רייטן: בינתיים זה עוד לא מוכח

אפרת רייטן:  חמישה חודשים עוד לא הוכחת את זה ולו ביום אחד

אפרת רייטן:  רק לצעוק את יודעת ולנבל את הפה

אפרת רייטן:  זה מה שאת יודעת לעשות, דרמות והצגות

טלי גוטליב: למדתי מהטובה ביותר, גברת - - -      

אפרת רייטן: אם תצליחי להעביר בשנה 70 חוקים ותקנות לטובת הציבור, אני אתחיל להתייחס אליך בכבוד

אפרת רייטן:  כרגע כלום

אפרת רייטן:  את רק מורידה את הרמה של הכנסת כל רגע שאת פה

אפרת רייטן:  בואי שבי באומץ

אפרת רייטן:  בואי נראה את האומץ שלך

נעמה לזימי: את יודעת, נאומים חוצבי להבות ואצבע במקום הלא נכון זה לא מתקזז, טלי

ישראל אייכלר: אני מבין שזה נושא לא קל, לא לי ולא - - -     

נעמה לזימי: זה מחטף, כבוד יו"ר הוועדה

ישראל אייכלר: חברת הכנסת לזימי, לכן נתתי לך זכות דיבור

ישראל אייכלר:  אני מבקש עכשיו לתת זכות דיבור לאדם שהכי את רוצה לשמוע

ישראל אייכלר:  שלמה פסי, גמלאי המחקר, רשות הדיבור שלך

שלמה פסי: אדוני היושב-ראש וכלל חברי הכנסת, אני כתושב מתייחס אליכם בכל הרצינות ובכל הכבוד

שלמה פסי:  אני מזכיר רק דבר אחד, אנחנו נמצאים היום בדיוק בימים של מערכה

שלמה פסי:  ראינו היום את שרביט קסמים פוגע בפעם המבצעית הראשונה

שלמה פסי:  אני לא הייתי שותף לשרביט קסמים אלא למערכות אחרות, המכשור הקרקעי, כיפת ברזל וכו'

שלמה פסי:  מי זה האנשים שאני מדבר בשמם עכשיו? זה אנחנו

שלמה פסי:      אנחנו מדברים על זכויות שאני צברתי אותם במשך 30 שנים בשירות הצבאי

שלמה פסי:  כמוני יש את אלה שבאו אחריי ואלה שיבואו בעתיד

שלמה פסי:  אני מתפלא כאן בכלל

שלמה פסי:  הארגון ששמר עליי ותמך בי והאמנתי בו ובכלל לא הייתי צריך להילחם על הזכויות, זה היה דווקא החבר'ה האלה כאן, לובשי המדים שאני מתפלא שהם עומדים ממול כאן, כי הם אלה שצריכים להגן עלינו כאן בדבר הזה

שלמה פסי:  אין לנו בצבא לא הסתדרות, אין לנו ועד עובדים, אין לנו ועדים סקטוריאליים כי אנחנו סומכים על המפקדים שלנו, אלה שמייצגים אותנו

שלמה פסי:       לי נותר רק דבר אחד, בתקווה שאתם חברי הכנסת הנכבדים בראשותו של היושב-ראש תדעו אתם להגן עלינו, מה שאחרים לא יודעים להגן עלינו, כי זה זכויות

מאיר כהן: מה השגתם מולם? אני מדבר עם צה"ל

מאיר כהן:  היה איזה הסכם שלכם עם האוצר שוויתרתם ככה עליהם?     

ערן יוסף: ערן יוסף, סגן יועמ"ש משרד הביטחון

ערן יוסף:  אני אמרתי את זה בדיון הקודם, אדוני לא היה, אני אגיד שוב

ערן יוסף:  מדובר פה בהצעת חוק שמשרד הביטחון יזם וצה"ל יזם, והליך שמערכת הביטחון מנהלת כבר שנים, רק שלטעמנו בניגוד למה שנאמר כאן, יש פה לכל היותר טעות בניסוח חוק, שגורם שקבוצה מסוימת של גמלאים מקבלת משהו שאף אחד אחר לא מקבל

ערן יוסף:  הגשנו את ההצעה הזאת וביקשנו לקדם אותה בחוק ההסדרים כי אחרת ייווצר עוול

מאיר כהן: למה ביקשתם בחוק ההסדרים? הצעת חוק זה לגיטימי אבל מתווכחים במסגרת אחרת

ערן יוסף: בלוחות הזמנים שיש כרגע גם נוכח החלטת בית המשפט, אם אנחנו לא נבצע כרגע את הדבר הזה בחוק ההסדרים, הסיטואציה תהיה שאנשים יקבלו משהו שלא מגיע להם

ערן יוסף:  חלק מתפקידו של חוק ההסדרים זה לתקן תיקונים בחקיקה שנגרמו בטעות, שלא הצלחנו להתמודד איתם בדרך אחרת

מאיר כהן: לחוק ההסדרים אין שום תפקיד

נעמה לזימי: מאיר, זה לא הסיפור

נעמה לזימי:  אתה יודע מה הסיפור? שהם לא רוצים את ה-170 מיליון שקל שהם חייבים להם, והם פשוט מקזזים להם אותם

ישראל אייכלר: אנחנו יודעים שזה סיפור

נעמה לזימי: אתה יודע את זה, יו"ר הוועדה

נעמה לזימי:  להפוך אותם לגזלנים עכשיו זה עוד יותר - - -      

ישראל אייכלר: אם מותר לי להגיד על ההתנהלות שלכם במשך עשר שנים

ישראל אייכלר:  אם הם במקום ללכת לבתי משפט ולגרור ולהיגרר, היו באים לכנסת ביושר והיו אומרים, יש פה לקונה ואנחנו רוצים לתקן

נעמה לזימי: אז מה, אתה פוגע בהם? אנחנו ניקח להם כסף שמגיע להם?     

ישראל אייכלר: את שמעת מה שאמרתי? אני לא סותר את מה שאמרת

אפרת רייטן: נכון

ישראל אייכלר: בכל זאת עכשיו אנחנו נמצאים בסיטואציה מסוימת ואני לא רוצה להצביע לפני שאני לא נותן לנציגת הגמלאים האלה לדבר

ישראל אייכלר:  תגידי את השם ואת התפקיד שלך

הדס שגיא: הדס שגיא, אני מייצגת את 306 הגמלאים שעתרנו לוועדת הערעורים של הצבא בדיוק על העוול הזה

הדס שגיא:  את כל הטענות אנחנו העלינו גם בכתב

הדס שגיא:  הגשנו גם בכתב לוועדה וגם העלינו אותן בעל פה פה בדיון הקודם

הדס שגיא:  הוועדה הזו ידועה בזה שהיא ועדה מקצועית שהיא בוחנת את הדברים לגוף הדברים

הדס שגיא:  מה שאנחנו רואים פה עם המשמעת הקואליציונית שמאוד מאוד עצוב שמוטלת פה, אני גם מוצאת בזה משהו מאוד פסול

הדס שגיא:  אנחנו שמענו פה בפעם שעברה בדיון שגם חברי קואליציה חושבים שהחוק הזה הוא לא ראוי והוא לא נכון, ובטח לא בדרך הזו

הדס שגיא:      כשהבנו כולנו שאם היו מגישים את זה בדרך המלך כמו שאדוני אמר, לפני שנים, היא לא הייתה עוברת כי הם לא צודקים, כי זה לא נכון, כי כל הסיפור הזה על שתי הצמדות זה פשוט לא נכון עובדתית

הדס שגיא:  נורא קל לזרוק טענות, להגיד, אנחנו מבססים את זה על טענה שיש שתי שיטות והם קיבלו לפי שתי השיטות ואחרים לא, אבל העובדות לא תומכות בטענה הזו

ישראל אייכלר: אני רוצה להביע את הכאב שלנו

ישראל אייכלר:  אנחנו לא עושים את זה פה בשמחה ובששון

הדס שגיא: התקציב יכול לעבור גם בלי הדבר הנורא הזה, החריגה, הרטרואקטיבית שמנוגדת למה שכבר נפסק

הדס שגיא:       למה דומה הדבר שעושים כזו חקיקה רטרואקטיבית? שמישהו מחנה את הרכב שלו כל יום בכחול לבן מתחת לבית ופתאום הוא קם יום אחד בבוקר ורואה את המדרכה צבועה באדום לבן עם קנס, וכשהוא הולך לשלם את הקנס הוא מגלה גם שבעצם החליטו שזה גם היה נכון ככה 12 שנים אחורה

הדס שגיא:  זה דבר שלא יעלה על הדעת

הדס שגיא:  דוגמה נוספת זה שאם משנים את מס הכנסה רטרואקטיבית

הדס שגיא:  זה ברור לכל מי שישמע וידע על הצעת החוק הזו שזה הדבר הכי לא הגיוני שאפשר לעשות

הדס שגיא:       אמר חיים כץ שהיה יו"ר הוועדה, בכתבה בעיתון, שאחד מהתפקידים בלית ברירה של יו"ר הוועדה הזו היא להגן על גמלאי צה"ל, כי למרבה הצער, כך הוא התבטא, צה"ל ומשרד האוצר לא מגנים עליהם, אז אני באמת פונה ליו"ר הוועדה שעם כל האמצעים שיש לו, לא לאפשר להעביר דבר כזה שפוגע בדברים הכי יסודיים, שצריך לקיים פסיקות, שהמדינה לא מתנהלת סתם

הדס שגיא:  יש פה פסק דין

הדס שגיא:  אחרי שבדיון הקודם משרד האוצר זרק פה תאריכים לגמרי לא נכונים - - -      

ישראל אייכלר: זה לא כל כך משנה לי בעניין הזה

ישראל אייכלר:  מדובר פה בסכום של 170 מיליון שקל

ישראל אייכלר:  זה סכום אדיר, לכן זה כל כך כאוב פה

ישראל אייכלר:  מצד אחד מדובר פה בזכויות של אנשים

הדס שגיא: שצברו אותם

ישראל אייכלר: לי כבן גילי מוכרים ההישגים שלהם במלחמת יום הכיפורים וכל זה

ישראל אייכלר:  הצעירים אולי לא כל כך יודעים, ובכל זאת מדובר פה ב-1,500 אנשים של 170 מיליון שקל פלוס 15 מיליון, אז הכובד של התקציב הזה לדעתי היה מחייב שלא ילכו לבתי משפט בכלל אלא בחקיקה, אבל היות ונקלענו למצב הזה, אז בואו נשמע - - -      

הדס שגיא: אני שוב אומרת, אם הם היו מגיעים לכאן לוועדה של אדוני בצורה מסודרת בדרך המלך, זה לא היה עובר

הדס שגיא:  זה בדיוק העניין

ישראל אייכלר: תודה רבה

ישראל אייכלר:      חבר הכנסת אלי דלל, בבקשה

אליהו דלל: תיראו, החוק הזה הוא לא הכי נוח לי מהסיבה הפשוטה שהתנהלו פה מגעים משפטיים

אליהו דלל:  בית המשפט אמר את דברו

אליהו דלל:  אנחנו באים עכשיו לעקוף אותו

אליהו דלל:  אני חושב שזה מן החוקים שהיה נכון שיידונו בצורה אחרת ולא פה

אליהו דלל:  למרות זאת אני אצביע לפי החלטות הסיעה והקואליציה

ישראל אייכלר: נציג משרד המשפטים רוצה להגיד משהו?     

שי סומך: שי סומך, משרד המשפטים

שי סומך:  אני אמרתי את הדברים בדיון הקודם וגם אסי מסינג היועץ המשפטי של משרד האוצר אמר את הדברים

שי סומך:  התייחסנו להיבטים המשפטיים

שי סומך:  אני יכול לחזור עליהם אם אדוני רוצה

ישראל אייכלר: את העניין המשפטי, כן

שי סומך: אני אחזור עליו

שי סומך:  תיראו, בית המשפט התייחס למישור של המשפט המצוי

שי סומך:  בית המשפט, התפקיד שלו לפרש את החוק

שי סומך:  כמו שאמרתי, אנחנו מכבדים את ההחלטה של בית המשפט

שי סומך:  הוא פירש את המצב המצוי

שי סומך:  המחוקק מתייחס למצב הרצוי

שי סומך:  הוא מתייחס לאיך צריך להיות החוק

שי סומך:  נפריד רגע לצורך הדיון בין המצב מכאן ולהבא לבין מה שקורה אחורה

אפרת רייטן: זה חשוב מאוד

שי סומך: לצורך הדיון

הדס שגיא: זה מהותי

הדס שגיא:  תבואו בצורה מסודרת מכאן ולהבא עם נתונים, אז אנחנו נתמודד אתכם

ישראל אייכלר: מה העמדה המשפטית שלכם?     

שי סומך: בדיון מכאן ולהבא צריך להבין על מה מדובר

שי סומך:  יש כאן קבוצה שאני מאוד מכבד אותה ואני מכבד את כל אנשי הקבע

שי סומך:  אגב, אני הייתי בקבע תקופה מסוימת

שי סומך:  בוודאי אני מכבד את מי שנשאר בקבע אחריי

שי סומך:  הקבוצה הזאת היא קבוצה שאין בה שום ייחוד

שי סומך:  כמו שאמרתי, זה כמו לתת קצבת זקנה עכשיו לתושבי קריית מוצקין

שי סומך:  למה? ככה

שי סומך:  אין שום ייחוד בקבוצה הזאת

שי סומך:  יש אנשים שהיו בכוחות הביטחון, שעשו גם דברים לא פחות מורכבים וחשובים לביטחון ישראל

שי סומך:  מכאן ולהבא בוודאי שאין שום הצדקה לתת דווקא לקבוצה הזאת יותר מאשר לקבוצות אחרות, וזה מה שעושה הצעת החוק

שי סומך:      מה קורה עם אחורה? הממשלה, וכאן הממשלה זה קובעי המדיניות

שי סומך:  משרד המשפטים הוא לא קובע מדיניות

שי סומך:  קובעי המדיניות חושבים שגם אחורה אין הצדקה שהקבוצה הזאת תקבל 170 מיליון שקל, כשאף קבוצה אחרת בשירות הביטחון ובשירות המדינה לא מקבלת את אותה הטבה

אפרת רייטן: אבל הייתה קבוצה כזאת? אתם משווים את זה לקבוצות אחרות מבחינת התכלית

אפרת רייטן:  השאלה אם הייתה עוד קבוצה?     

ישראל אייכלר: לא, לא, אני לא פותח דיון, באמת

ישראל אייכלר:  אני בהצבעות

ישראל אייכלר:  אני רק רציתי לשמוע את העמדה, ושמעתי אותך

אפרת רייטן: תשווה תפוחים לתפוחים

אפרת רייטן:  אל תשווה סתם

הדס שגיא: כל גמלאי צה"ל קיבלו תוספות משני הסוגים

הדס שגיא:  אנחנו הראינו את זה גם בגרף וגם הגשנו עוד גרף

הדס שגיא:  זה פשוט לא נכון

הדס שגיא:  אתם לא באים לדיון מעמיק בגלל שאתם יודעים שזה לא נכון, לכן אתם מעבירים את זה בצורה כזו בלי נתונים ובלי שום דבר

הדס שגיא:  הגרפים מראים אחרת

הדס שגיא:  כולם קיבלו גם וגם

ישראל אייכלר: מה התשובה שלך לטענה הזאת?     

שי סומך: אין שום הבדל בין הקבוצה הזאת לקבוצות אחרות מלבד הטעות שנעשתה בחוק

שי סומך:  זה ההבדל היחיד

ישראל אייכלר: אבל הזכויות המגיעות להם במקביל לאחרים במעמדם ומצבם, הם מקבלים את כולו בלי הכסף הזה?     

שי סומך: לא נשווה מורים לעובדים סוציאליים

ישראל אייכלר: לא, לא, המקבילים שלהם

קריאה: במדינה, להשוות אותם לכל הסגל - - -      

שי סומך: במדינה, הם בכלל לא היו זכאים - - -      

הדס שגיא: זה גם לא נכון, כי ב-2009 המחקר במדינה קיבלו גם מדד וגם תוספות שכר, ופה אתם מקזזים להם את המדד גם מ-2009

שי סומך: זה לא נכון

אפרת רייטן: אל תגידו סתם, תוכיחו שלא

הדס שגיא: אתם לא רוצים לבוא עם הנתונים כי כל הנתונים נגדכם, לכן אתם לא באים עם נתונים

אפרת רייטן: אל תגיד לי לא

אפרת רייטן:  תוכיח

הדס שגיא: יש לי את הצו מ-2010 של הממונה על השכר

הדס שגיא:  דירוג מחקר ביטחוני של השירות הציבורי קיבלו - - -      

שי סומך: למה לא טענתם את זה בבית המשפט?     

הדס שגיא: בוודאי שטענו

נעמה לזימי: סליחה, בית המשפט פסק לטובתם

נעמה לזימי:  איך אתה מעלה להם טיעון?     

אפרת רייטן: הפסדתם בבית המשפט

נעמה לזימי: בית המשפט פסק לטובתם ואתה אומר, סליחה, למה לא טענת? הרי אתם עוקפים פה את בית המשפט

אפרת רייטן: הפסדתם, שי

ישראל אייכלר: טוב, אנחנו ניגשים להצבעה

נעמה לזימי: למה? זה עוול

נעמה לזימי:  כל הטענות שלכם לא נכונות

נעמה לזימי:  התייעצות סיעתית

הדס שגיא: אדוני, עוד משפט אחד להראות כמה זה מצחיק, כמה זה מגוחך

הדס שגיא:  שתי תוספות השכר שנפסקו לזכות המערערים, אחת היא מ-2011 ואחת מ-2012

הדס שגיא:  המדדים שהם רוצים לקזז הם בכלל משנים אחרות

הדס שגיא:  אין בכלל קורלציה

הדס שגיא:  הם אומרים, אנחנו לא רוצים לאותה שנה

הדס שגיא:  הם רוצים לקזז מדד של 2009

הדס שגיא:  למה הוא קשור לסיפור?      

ישראל אייכלר: את רוצה לשמוע תשובה מהצבא או ממשרד המשפטים?     

הדס שגיא: אנחנו שמענו את התשובות בבית משפט

הדס שגיא:  לא היה להם תשובה

טלי גוטליב: תגיד לי אדוני, האם אתם אמרתם לשר גלנט שאתם הצעתם את ההצעה הזאת למרות שהפסדתם בבית משפט? כי אני פניתי לשר גלנט

טלי גוטליב:  האם אמרתם את זה? האם פקידי האוצר אמרו את זה? האם מי שצריך היה לומר שאתם מביאים לנו חקיקה שפה במשמעת קואליציונית הצביעו עבורה, האם אמרתם לשר גלנט, כי אני ראיתי את התגובות ששלחתם לו

טלי גוטליב:  הוא שלח לי לידיעתי

טלי גוטליב:  האם אתם אמרתם לו שאתם מציעים פה הצעת חוק שעומדת בניגוד לפסיקת בית משפט? זאת השאלה שלי

שי סומך: אני לא ממשרד הביטחון

טלי גוטליב: אמרתם לו את זה? כי ראיתי את התגובות ששלחתם לו

הדס שגיא: יש פה את ערן

הדס שגיא:  האם אמרתם לשר סמוטריץ' שהוא אחראי אישית על זה שמבזים את החלטת בית משפט, שהיה צריך לשלם את זה עד 23 במרץ, והוא לא יודע את זה כי אמרו לו 1 ביוני כמו שאמרתם פה פעם שעברה?     

אפרת רייטן: אתם עובדים עלינו כאן

הדס שגיא: אתם לא אומרים אמת לשרים

אפרת רייטן: די, אי אפשר עם זה, הציבור מסתכל פה, שומע את זה והוא לא מאמין

נעמה לזימי: כבוד יו"ר הוועדה, בוא נעשה הפסקה

אפרת רייטן: באמת, כמה ציני אפשר להיות?      

נעמה לזימי: פשוט חרפה

שי סומך: אני רוצה לצטט את מה שנאמר בפסק הדין, ואני ציטטתי את זה גם בדיון הקודם

שי סומך:  אני מצטט כאן את הדברים שאמר אב בית הדין בוועדת הערערים

שי סומך:  "אני מצטרף, איפה, לתוצאה אליה הגיעה חברתי כאמור בסעיף כך וכך לחוות דעתה

שי סומך:  זהו הדין המצוי, אך לצערי הוא אינו הדין הרצוי

שי סומך:  בידי המחוקק לתקנו אף אם חלקית, ויפה שעה אחת קודם"

אפרת רייטן: אמרנו שזה רק חלק מהדברים - - -      

הדס שגיא: אנחנו דיברנו על זה פעם שעברה וזה רק חלק מהמשפט

הדס שגיא:  הוא אמר, לרטרואקטיבי יהיה לכם בעיה

אפרת רייטן: בדיוק, ודיברנו על רטרואקטיבי

אפרת רייטן:  די, נו

הדס שגיא: באמת, אל תחזרו על טענות

ישראל אייכלר: עכשיו אני רוצה לשמוע את נציג הצבא

אפרת רייטן: אתה רוצה? בואו נקריא את כל פסק הדין ואז נתייחס למה שהוא אמר

נעמה לזימי: באמת זה רעיון טוב

נעמה לזימי:  את פסק הדין ואת דבריה של שגית על החוק הזה

הדס שגיא: אתם לא יכולים להעביר את ההצעה הזאת על בסיס נתונים כי היא שגויה, ולכן אתם עושים את זה במחטף

הדס שגיא:  זה מה שקרה

הדס שגיא:  כשאתם באתם לבית משפט עם הטענות, נדחתם אחת לאחת כי זה לא נכון

אפרת רייטן: נכון

אפרת רייטן:  זה לא בסדר

הדס שגיא: שום טענה שאתם אומרים לא נכונה

מאיר כהן: שי, מעלים קושי ברטרואקטיביות, נכון?      

שי סומך: נכון

מאיר כהן: אז למה זה רטרואקטיבי? צודקת טלי

מאיר כהן:  היא אומרת, חבריה, אנחנו רוצים להתבסס על עובדות

מאיר כהן:  בית המשפט אומר שתהיה בעיה

מאיר כהן:  הוא ממליץ שיפה שעה אחת קודם לעשות חקיקה, אבל הוא גם אומר שבנושא של רטרואקטיבי זאת בעיה

מאיר כהן:  למה אתם מאמצים את זה? בוא נניח שאנחנו אתכם

מאיר כהן:  למה זה צריך להיות רטרואקטיבי?     

הדס שגיא: כי זה עולה להם כסף

שי סומך: משרד המשפטים הוא לא קובע מדיניות

שי סומך:  משרד המשפטים בודק האם זה אפשרי משפטית או לא אפשרי משפטית

שי סומך:  מי שקובע את המדיניות זה שר הביטחון, וזה מה שהוא רצה

שי סומך:  התפקיד שלנו לבדוק אם זה אפשרי משפטית או לא אפשרי

מאיר כהן: אוקיי, הבנו, אז אני חושב שאתה לא הכתובת הרלוונטית

מאיר כהן:  אתה לא צריך לעמוד כאן ולהגן

מאיר כהן:  הבנו את מה שאמרת, שכן אפשר לעשות חקיקה למרות בית המשפט

מאיר כהן:  עכשיו אנחנו נמצאים בסוגיה אחרת

מאיר כהן:  אני שואל את הצבא שאלה אנשיו

מאיר כהן:  הם עם מדים, אלה בלי מדים

מאיר כהן:  נניח לשיטתך, למה הצבא הולך עם זה רטרואקטיבית ל-2009 ו-2011?      

שי סומך: אני יכול לענות שני דברים אבל שהצבא יענה

מאיר כהן: שהם יענו

ישראל אייכלר: מי מדבר בשם הצבא? תגיד את השם שלך ואת התפקיד

גל עשהאל: שלום, שמי גל עשהאל, אני ראש מחלקת ייעוץ וחקיקה בפרקליטות הצבאית

גל עשהאל:  אני לא שמעתי את השאלה כולה של אדוני, סליחה

ישראל אייכלר: מאיר כהן הציג שאלה

טלי גוטליב: שאלה נכונה, האם רטרואקטיביות? כי אתם מבקשים מאיתנו דבר שייעשה אם נצטרך, מבקשים מאיתנו רטרואקטיבית בניגוד לפסיקה שניצחו בה התובעים, אז נכון שהפסיקה קבעה על החוק המצוי אל מול הרצוי

טלי גוטליב:  ממתי אנחנו מחוקקים רטרואקטיבית חקיקה שיש לה השלכה אחורה? מכאן ולהבא זה בדיוק מה שהצעתי לשר גלנט

גל עשהאל: קודם כל גבירתי, לגישתנו לא מדובר פה וזאת העמדה של משרד המשפטים ומשרד האוצר ומשרד הביטחון וגם העמדה שלנו

גל עשהאל:  לא מדובר פה בחקיקה רטרואקטיבית כי לא מדובר בזכות שהייתה קניינם של המערערים

גל עשהאל:  צריך גם להגיד, ההליך המשפטי עוד לא הסתיים

גל עשהאל:  זה נכון, יש החלטה של ועדת הגמלאות מהחודשים האחרונים

גל עשהאל:  אנחנו הגשנו בקשות לעיכוב ביצוע

טלי גוטליב: לא קיבלת עיכוב ביצוע

טלי גוטליב:  זה על כל כך מה שכרוך בזה

טלי גוטליב:  זה הרי אומר המון

גל עשהאל: הוועדה לא נתנה עיכוב ביצוע, זה נכון

גל עשהאל:  אנחנו פנינו לבית המשפט המחוזי בירושלים שנתן עיכוב ביצוע ארעי

גל עשהאל:  בסופו של דבר גם בית המשפט המחוזי לא נתן עיכוב ביצוע, אבל במקביל צריך להגיד שיש בקשה להגשת ערעור, תלויה ועומדת בפני בית המשפט המחוזי

טלי גוטליב: שאתה מבין בעצמך שזה בר"ע

טלי גוטליב:  בוא נשים רגע שני משפטים ואני חושבת שאחרי זה יעברו להצבעות

גל עשהאל: גברת טלי, זה בזכות

ישראל אייכלר: אני מציע הצעה

ישראל אייכלר:  אני רוצה לעשות הפסקה של עשר דקות

ישראל אייכלר:  אולי מישהו ידבר עם מישהו ונראה מה עושים

אפרת רייטן: כן, אתם חייבים

אפרת רייטן:  תמצאו אפילו פשרות

ישראל אייכלר: אנחנו ניפגש פה בעניין

ישראל אייכלר:  אנחנו ממשיכים בדיונים בסעיפים אחרים, אגב

רן מלמד: אולי תוותרו פעם אחת על המשמעת הקואליציונית

רן מלמד:  זה אחד המקרים הכי טובים

טלי גוטליב: זה אנחנו שומרים לדברים אחרים

טלי גוטליב:  אנחנו לא מוותרים על שום משמעת קואליציונית

אפרת רייטן: אני רואה שבוועדת הפנים הם יודעים להילחם שם יפה מאוד

אפרת רייטן:  בוועדת הפנים הם עושים עבודה מצוינת, הח"כים, ויודעים לפצל דברים ולעצור

ישראל אייכלר: אנחנו יוצאים עכשיו להפסקה עד השעה 16:50

ישראל אייכלר:  עשר דקות הפסקה בבקשה

ישראל אייכלר: אני מחדש את הדיון

הדס שגיא: הם מבקשים לקזז מדד שלא רלוונטי בכלל לתוספות שכר, שני מדדים כאלה

ישראל אייכלר: אנחנו מצביעים על החוק כפי שהוא, ואם אחר כך הממשלה והארגונים והצבא והאוצר ומשרד המשפטים יגיעו למסקנה אחרת, אנחנו נשמח לאשר אותו

ישראל אייכלר:  כרגע אנחנו מצביעים

הדס שגיא: אין כאן ארגונים

הדס שגיא:  אין מי שמייצג

ישראל אייכלר: ארגונים זה הצבא, האוצר, משרד המשפטים וחברי הכנסת

ישראל אייכלר:  כל הצדדים המעורבים יוכלו להמשיך את הדיון ואנחנו כוועדה נשמח לאשר את זה אחרי שהם - - - 

ישראל אייכלר:  עכשיו אנחנו מצביעים על החוק כפי שהוגש על ידי היועצת המשפטית של הוועדה

נעמה לזימי: זה תקדים מטורף בדיני העבודה

ישראל אייכלר: עכשיו אנחנו מתחילים בהסתייגויות

ישראל אייכלר:  עכשיו אנחנו עושים הצבעות

נעמה לזימי: יו"ר הוועדה, זו ועדה שאמורה לעשות טוב

ישראל אייכלר: את חברה בוועדה?     

נעמה לזימי: לא

ישראל אייכלר: ואת לא מצביעה

נעמה לזימי: אפרת מצביעה

ישראל אייכלר: אז אני מבקש לפחות לשבת בשקט

ישראל אייכלר:  אם לא, את מוזמנת לצאת

נעמה לזימי: תצטרך להוציא אותי

ישראל אייכלר: לא, אני לא מוציא

נעמה לזימי: תצטרך להוציא אותי

ישראל אייכלר: כרגע לא

ישראל אייכלר:  אם את תצטרכי שאני אוציא אותך, יש פה סדרנים והם יתנו לך את התמונה ותוכלו להראות את זה בפריימריס במפלגת העבודה, אין בעיה

נעמה לזימי: אתה יורד על הפריימריס? תגיד, אתה יורד על הצבעה? אתה עושה פה מחטף לפרנסה של אנשים, לפסיקת בית משפט

ישראל אייכלר: אני קורא אותך בקריאה ראשונה

נעמה לזימי: ואתה יורד עליי שאני פה? אתה באמת עושה את זה? זה כבר יצא מחוק ההסדרים

נעמה לזימי:  החזירו את זה לחוק ההסדרים

ישראל אייכלר: חברת הכנסת לזימי, אני קורא אותך לקריאה שנייה

נעמה לזימי: אתם עושים פה תקדים שישליך על דיני העבודה

נעמה לזימי:  ברור שאני אגן על זה

ישראל אייכלר: חברת הכנסת לזימי, אני מבקש ממך, זה פעם אחרונה שאני שומע אותך עכשיו עד אחרי ההצבעות

עדה מימון: טוב, אנחנו עוברים להסתייגויות

מאיר כהן: בכל זאת נגיד משפט אחד

מאיר כהן:  רק תזכרו, היא אמרה משהו מאוד נכון, אדוני היושב-ראש, זה תקדים

ישראל אייכלר: אני שמעתי את זה קודם ואני שמעתי אותך

ישראל אייכלר:  גם אם אני מסכים עם כמה מהדברים, זה לא מונע מחובתי לעשות עכשיו הצבעה

מאיר כהן: 	זה תקדים מסוכן, רק שתדעו את זה

ישראל אייכלר: בבקשה

עדה מימון: אנחנו מתחילים עם ההסתייגויות של קבוצת העבודה

עדה מימון:  יש חמש הסתייגויות לסעיף 32(א)

עדה מימון:  להקריא את ההסתייגויות?     

אפרת רייטן: אני יכולה רק לומר כמה מילים

אפרת רייטן:  בעצם ההסתייגויות שלנו כאן, ברור לחלוטין שזו התחמקות של המדינה מההתחייבויות הכספיות שלה, ואתם לא יכולים לחמוק מזה

אפרת רייטן:  גם אם זאת הייתה טעות שאולי הייתה מובנת בצורה כזו או אחרת, שוב אני חוזרת, אתם טענתם את הטיעונים האלה בבית משפט

אפרת רייטן:  בית משפט לא הבין את זה ככה

אפרת רייטן:  בית המשפט, הוא מוסמך לפרש את החוק

אפרת רייטן:  באתם אליו עם הטיעונים, באתם עם הפרשנויות שלכם ואמרתם, הנה, זאת הפרשנות האמיתית והנכונה

אפרת רייטן:  בית משפט יכול היה לבוא ולהגיד, אתם צודקים, באמת הפרשנות הנכונה היא כמו שאתם אומרים

אפרת רייטן:  הם לא עשו את זה

אפרת רייטן:  למרות שאתם כל כך בטוחים בעצמכם זה לא קרה פעם אחר פעם, פעם אחר פעם, לכן הגענו למצב שהיוהרה שלכם אחרי כל כך הרבה שנים, סליחה שאני אומרת את זה, יכולתם לתקן את זה מייד

אפרת רייטן:  לא עשיתם את זה

אפרת רייטן:       אנחנו עכשיו משלמים פה את המחיר הכבד של רשלנות או כל דבר אחר, זה בכלל לא משנה

אפרת רייטן:  הגענו לסיטואציה הזאת שבה האנשים האלה, לא רק שהם לא קיבלו, להיפך, הם הוציאו כספים

אפרת רייטן:  הוציאו כספים וזמן ומאמץ, שלא לדבר על עצבים ועוגמת נפש פעם אחר פעם, ואתם אחראים לזה

אפרת רייטן:  אף אחד אחר לא

אפרת רייטן:  במקום הזה אני מצטרפת לכל מי שמבקר את הפקידים

אפרת רייטן:  אני אומרת לכם, ובדרך כלל אתם יודעים שאני אתכם

אפרת רייטן:  אני במקום הזה באה ואומרת, טעיתם, שגיתם בכל משרד, ובמקום עכשיו לקחת אחריות ולהגיד, אנחנו מוצאים פה פשרה כי אנחנו מסתכלים על התמונה בכלליות של זה, במקום זה אתם הולכים עם הראש בקיר, אנחנו צודקים ואנחנו מחזיקים עכשיו פה את חברי הכנסת כנועים כדי שעכשיו יבואו ויצביעו כי יש להם משמעת קואליציונית, וכל אחד מקבל את הכספים שלו פה עכשיו בחוק ההסדרים ובמקומות אחרים ולכן גם עכשיו מקבלים את האתנן הזה

אפרת רייטן:       תכל'ס זה ממש מקום שבו אתם עושים לעצמכם, לתפקיד שלכם כפקידים בכירים בכל המשרדים, אתם עושים לעצמכם עוול כי תיראו מה זה עשה לי כמי שבדרך כלל מגינה על האנשים כשזה אתם, שזה כל הפקידים

אפרת רייטן:  אם אני מרגישה ככה, מבחינתי עשיתם פה טעות חמורה

ישראל אייכלר: האם את רוצה הצבעה על כל הסתייגות בנפרד?     

אפרת רייטן: נימקתי את כולן בבת אחת

ישראל אייכלר: אז נעשה הצבעה על כל ההסתייגויות של מפלגת העבודה, שבע הסתייגויות

עדה מימון: שבע הסתייגויות של מפלגת העבודה

ישראל אייכלר: מאיזה מספר עד איזה מספר?     

עדה מימון: זה פשוט מספור

ישראל אייכלר: לא משנה, שבע הסתייגויות

אפרת רייטן: כל ההסתייגויות

ישראל אייכלר: מי בעד ההסתייגויות? 3

ישראל אייכלר:  מי נגד ההסתייגויות? 5

ישראל אייכלר: לא אושר     ההסתייגויות נפלו

עדה מימון: עכשיו אנחנו עוברים ליש עתיד, יש להם ארבע הסתייגויות

מאיר כהן: אני רוצה רק לנמק אותן במילה אחת

מאיר כהן:  תיראו, הליך חקיקה בדרך כלל צופה פני עתיד

מאיר כהן:  שי, אתה לימדת אותנו

מאיר כהן:  חקיקה תמיד היא הלאה

מאיר כהן:  נדירים המקרים שהייתה בהם חקיקה רטרואקטיבית, נכון?     

שי סומך: היו מקרים - - -      

מאיר כהן: אתה מסכים איתי? תודה רבה, לכן לא רק שאתם יוצרים תקדים שהוא מסוכן בדיני עבודה

מאיר כהן:  חבריה, יש הרבה מאוד הסכמים

מאיר כהן:  אתם במיוחד במשרד הביטחון צריכים להיות זהירים, כי כשאתם באים לשולחן אחר של הוועדה שבה אני יושב, היום אני יוצא מכאן בתחושה שאתם לא בדיוק דואגים לאנשים שלכם כמו שאתם בשולחן השני מבקשים מאיתנו, אז זה יכוון אותי בדיוק לעמדה הבאה שלי

מאיר כהן:  לא רק שאתם יוצרים תקדים מסוכן שיכול מחר בבוקר לפגוע גם בכם

מאיר כהן:  חכו, יש עוד הרבה ממשלות שחושבים שאתם מגזימים עם הפנסיות שלכם

מאיר כהן:  יקום מישהו ויכניס את זה לחוק ההסדרים

מאיר כהן:  יהיה

ישראל אייכלר: תודה רבה

מאיר כהן: צר לי על כך

מאיר כהן:  תצביע על הכול

ישראל אייכלר: אנחנו ניגשים להצבעה

ישראל אייכלר:  מי בעד כל ההסתייגויות של יש עתיד? 3

ישראל אייכלר:  מי נגד ההסתייגויות של יש עתיד? 5

ישראל אייכלר: לא אושר     ההסתייגויות נפלו ויעלו למליאה

עדה מימון: עכשיו יש לנו עשר הסתייגויות של המחנה הממלכתי, שהבנתי, אפרת, שאת הצגת גם בשמם

אפרת רייטן: כן

עדה מימון: זה עשר הסתייגויות להצביע יחד

אפרת רייטן: כן, בדיוק

ישראל אייכלר: אנחנו מצביעים על ההסתייגויות של המחנה הממלכתי

ישראל אייכלר:  מי בעד ההסתייגויות של המחנה הממלכתי? 3

ישראל אייכלר:  מי נגד? 5

ישראל אייכלר: לא אושר     ההסתייגויות נפלו ויעלו כולן למליאה

ישראל אייכלר:       עכשיו אנחנו ניגש להצביע על הנוסח כפי שהוצג על ידי היועצת המשפטית בוועדה

ישראל אייכלר:  מי בעד הנוסח שהוצג על ידי היועצת המשפטית? 5

ישראל אייכלר:  מי נגד ההצעה? 3

ישראל אייכלר: אושר     ההצעה אושרה ותעלה למליאה לקריאה שנייה ושלישית

ישראל אייכלר:  תודה רבה